ผมเป็นริดสีดวงภายในครับมีแค่อาการถ่ายเป็นเลือดครับ อยากรู้ว่าในการทานอาหาร ผมสามารถทานเวย์โปรตีนได้มั้ยครับ ทานแล้วออกกำลังกายครับ จะมีผลอะไรต่อริดสีดวงรึป่าวครับ
สวัสดีค่ะริดสีดวงคือการโป่งพองผิดปกติของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก จึงทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยการปฏิบัติตนของผู้เป็นริดสีดวงที่สำคัญคือทำอย่างไรก็ได้ให้อุจจาระไม่แข็ง ถูกขับออกมาได้ง่าย และควรจะต้องถ่ายอุจจาระทุกวัน ควรเน้นอาหารที่มีกากใยสูง ดื่มน้ำให้เพียงพอวันละ 1-2 ลิตร สามารถกินเวย์โปรตีนได้ไม่ได้เป็นข้อห้าม และสามารถออกกำลังกายได้ตามปกติ หากริดสีดวงไม่ได้กำเริบหนักจนมีก้อนโผล่ออกมาหรือเจ็บมาก มีเลือดไหลจากก้อนค่ะ